system
Răspunde în limba română, în stilul Wikipedia, cat mai corect gramatical.
user
Ce detalii ai despre Salcie (gen)?
assistant
Salcia (Salix L.) este un gen de plante din familia Salicaceae, cuprinzând arbori, arbuști sau subarbuști cu lujeri elastici și frunze căzătoare.

Denumire 
Plantele din genul salix sunt cunoscute în România sub numele generic de salcie. Numele popular de "salcie" provine în limba română din latinescul salix.

Răspândire 
Genul Salix este răspândit în întreaga emisferă nordică, fiind întâlnit în principal pe soluri umede, pe malurile râurilor, iazurilor și lacurilor în zonele mai răcoroase.

Caracteristici 
 Tulpina, poate fi noduroasă, scoarța cu crăpături, înălțimea neatingând mai mult de 3-4 metri, dar  unele specii pot atinge până la 10-15 metri si aeriana.  
 Frunzele sunt întregi (rar lobate), stipelate, cu pețioli scurți, dispuse altern pe ramurile elastice, netede.
 Florile unisexuate, dispuse în amenți drepți (care apar înaintea frunzelor sau odată cu acestea), cu 2-10 stamine, ovarul bicarpelar și stilul cu 2-4 stigmate bifurcate. Mugurii pufoși semi-deschiși ai salciei, înainte ca aceștia să înflorească, sunt numiți și mâțișori. 
 Fructul este o capsulă cu 2-4 valve.
 Semințele sunt mici, în număr mare și acoperite cu perișori argintii.

Înmulțire 
Se înmulțește pe cale asexuată și sexuată.

Speciile genului Salix după mai multe surse 

Genul Salix cuprinde circa 350 specii. Din genul Salix fac parte:

Hibrizi 
 Salix x tinctoria Sm. Hibrid între Salix fragilis și Salix pentandra)
 Salix x tinctoria Sm. Hibrid între Salix fragilis și Salix pentandra)
 Salix x rubens Schrk. Hibrid între Salix alba și Salix fragilis
 Salix x alopecuroides  Tausch Hibrid între Salix fragilis și Salix triandra
 Salix x undulata  Ehrh. Hibrid între Salix alba și Salix triandra
 Salix x undulata  Ehrh. Hibrid între Salix alba și Salix triandra
 Salix x velenovskyi  Servit. Hibrid între Salix alba și Salix purpurea
 Salix x sepuleralis. Hibrid între Salix alba și Salix babilonica
 Salix x blanda Anderss. Hibrid între Salix babzlonica și Salix fragilis
 Salix x mollissima. Hibrid între Salix triandra și Salix viminalis
 Salix x tatrae. Hibrid între Salix alpina și Salix silesiaca
 Salix x retusoides Kern. Hibrid între Salix alpina și Salix retusa
 Salix x retusoides Kern. Hibrid între Salix alpina și Salix retusa
 Salix x subcinerea Anderss. Hibrid între Salix cinerea și Salix silesiaca
 Salix x holosericea Koch et Ziz Hibrid între Salix cinerea și Salix piminalis
 Salix x pontederana Willd. Hibrid între Salix cinerea și Salix piminalis
 Salix x irreflexa Brb. Hibrid între Salix cinerea și Salix purpurea

Utilizare 
Salcia conține salicina, o substanță asemănătoare acidului acetil salicilic care se găsește în aspirină. Lemnul de salcie este de calitate inferioară el neputând fi utilizat nici măcar ca lemn de foc din cauza faptului ca nu arde ci doar fumegă. Spre deosebire de genul înrudit populus (plopul), lemnul de salcie nu poate fi folosit la confecționarea bețelor de chibrituri. Una din cele mai cunoscute specii de salcie este Salix babylonica, așa numita "salcie plângătoare" ale cărei ramuri atârnă de trunchi, folosită în parcuri și grădini ca plantă ornamentală. Din nuielele de răchită (mai ales din răchita roșie (Salix purpurea) se împletesc coșuri și papornițe. Pe malul drept al Prahovei, la km 128.5, se află o răchită (Salix fragilis L.) de aproximativ 200 de ani.

Folclor 
Salcia crește în abundență pe teritoriul României dar nu este un copac prețuit din cauza lipsei de întrebuințări. Există numeroase proverbe populare în care salcia e descrisă cu o notă de sarcasm, așa cum ar fi: când va face plopul pere și răchita micșunele. Altele din păcate au o coloratură rasistă: așa cum salcia nu e pom, nici țiganul nu e om.

Note

Bibliografie 
 Al. Beldie, Flora României, Determinator ilustrat al plantelor vasculare, Editura Academiei Republicii Socialiste România, 1977.

Legături externe 

 
 
 Salix matsudana 
 Salix caprea
 Salix alba 
 Aurel Manea - Arbori Seculari si Monumentali Pe Valea Superioara a Prahovei

Salcie energetică
 O plantă ar putea scoate din criză și agricultura și producția de energie, 25 aprilie 2012, Olimpia Man, Adevărul

Plante medicinale
Salicaceae
Arbori
Flora României